På en gård uden for Aalborg går en af de store favoritter til at vinde løbet. Sammen med træneren Gordon Dahl er de i gang med de sidste forberedelser inden løbet. - Han er helt klar til at vinde løbet. Han er så trimmet og fit for fight, som man kan blive. Han er velforberedt og helt klar til det, siger Gordon Dahl. I løbet af de næste dage skal hesten træne lidt mere, gå noget almindelig motionstræning og, og så skal han hvile sig. Derudover er der fokus på foderet, så hesten kan præstere på topplan. - Det derby vi har i år er det bedste, der har været i mange år. Der er mange potentielle heste til at blive potentielle topheste. Vi har aldrig haft et felt med så mange jævnbyrdige heste, der kan vinde derbyet. Derbyet finder sted på Charlottenlund Travbane på søndag kl. 13.30.

Opsummering:
På søndag køres det danske travderby i København. En hest fra Aalborg er en af favoritterne til at vinde løbet.